Tengkolok

***Tengkolok*** (Jawi:  ), ointutunan nogi sabaagi  ***Tanjak***, ***Destar*** (Minangkabau: ***Deta***; Kelantan-Pattani: **Semutar**; Brunei: **Dastar**) nopo nga sigar koubasanan kusai Malayu toi ko' Indonesia. Winonsoi ii mantad kain songket anaru i linopi om pokogoson tumanud gaya pointantu (*solek*). Timpu baino, koubasanan nopo nga pakayon ii id suang abaabayan poinhimagon miagal do upacara diraja do tinimungan bangsawan om nogi abaabayan pisasawaan do sawo kusai.

## Ngaran
istilah *tengkolok*, *Tanjak*, om *setanjak* nopo nga sinonim; hogot "tengkolok" nga sumuku nogi do "sinondugan toi ko' pomogingo tulu i pakayon do koonduan", nga rati nopo ponutup tulu tondu nga au insaru gunoon ontok timpu baino.

Sundung do ingkaa, haro nogi o koboros do *tengkolok*, *tanjak*, om *destar* nopo nga misuai mantad kawo kain toi ko' laang popokogos sundung do tudu nopo dii nga miagal. Tengkolok nopo nga sigar i winonsoi mantad kain kikualiti takawas miampai kogos i kiwaa ogumu lapau om tompo di alawis; *destar* nopo nga kiwaa kogos di osiriba om okuri lapau dau mantad di tengkolok; om *tanjak* nopo nga kiwaa kogos di kaagal-agal do tengkolok nga kain nopo dau nga lobi onipis.

## Solek
Winonsoi o *Tengkolok* id suang mogikaakawo bontuk miampai kawo om corak kain i misuai, tumanud do status sosial di mamakai. Istilah koizaai montok mogikaakawo *tengkolok* nopo nga *solek*. Monikid nopo do *solek* nga kiwaa ngaran poimbida, sabaagi poomitanan: *tengkolok* i pakayon do *[[Yang di-Pertuan Agong]]* maso abaabayan pertabalan ointutunan sabaagi *Solek Dendam Tak Sudah* (Persistent Vengeance Style).

Monikid nopo raja Malayu nga kiwaa *solek* sondii. Sabaagi poomitanan, mamakai o Sultan Selangor do *Solek Balung Raja* (Royal Crest Style) i kiwotik osilou amas soira tumindapou abaabayan pertabalan toi ko' baabayan kapanaandakan tadau keputeraan baginda.

## Brunei
Basaan koubasanan nopo tulun Malayu Brunei, i ointutunan sabaagi destar, panakatanda do kapansalan luguan momorinta om tinimungan bangsawan Malayu poingompus sajara. Suai ko ii, gunoon ii sabaagi panakatanda struktur sosial ontok timpu dii, popisuai tulun toomod om tinimungan kingaran gisom do nosiliu o pongumolig tulu diti sabaagi adat basaan tulun Malayu. Lobi mantad duo alaf nakatalib mantad kinorubaan mogisuusuai kawo destar Brunei, kohompit no Destar Taruna, Helang Benari, Singa Menerpa, Layar Bahtera, Nakhoda Sailar, om Hulubalang Diraja. Id suang proses pamansayan destar, destar nopo di kikualiti takawas nga nuru timpu sominggu montok momongo. Koulalaho nopo kogingohon destar nga doid konsep dau i fleksibel om rekaan sondii.

## Galeri

Fail:National_Museum_KL_2008_(119).JPG|"Dendam Tak Sudah" tengkolok pinakai di Yang di-Pertuan Agong maso abaabayan pertabalan
Fail:Tengkolok_collection_at_Muzium_Negara_.jpg|Koleksi Tengkolok i pinakai do  Sultan montok oinsanan pogun Malayu au kohompit o Johor id nombo mamakai o Sultan Johor  do mahkota gama rahung mantad Empayar British. Monikid tengkolok kiwaa simbol om rati sondii.
Fail:COLLECTIE_TROPENMUSEUM_De_prinsen_van_Deli_Langkat_en_Serdang_TMnr_10001178.jpg|Iso varian tengkolok mantad Sumatra i pinakai do putera diraja mantad Kesultanan Deli, Langkat om Serdang id Sumatera Koibutan, Indonesia
Fail:His_Majesty_Sultan_Haji_Hassanal_Bolkiah_Mu’izzaddin_Waddaulah_Sultan_and_Yang_Di-Pertuan_of_Brunei_Darussalam,_and_Her_Majesty_Duli_Raja_Isteri_Pengiran_Anak_Hajah_Saleha_2017.jpg|Tengkolok poimpakai di Sultan Hassanal Bolkiah
Fail:Local_Product_Expo_2023_(Brunei)_14.jpg|Mogikaakawo tengkolok Brunei pinokito.


## Intangai nogi
* List of hat styles
* Blangkon
* Khăn vấn
* Songkok
* Basaan koubasanan do Malaysia
* Koubasanan Malaysia
* Basaan kabansaan do Indonesia
* Koubasanan do Indonesia

## Nuut